ऊना। जिला मुख्यालय पर रोड प्रोजेक्ट का कार्य होने के कारण खंभों की अदला-बदली का भी कार्य विद्युत बोर्ड की ओर से शुरू किया गया है, लेकिन वीरवार को विद्युत बोर्ड का यह कार्य उस समय लोगों के लिए आफत बन गया, जब सायं पांच बजे तक बिजली बंद रहने के नोटिस का फायदा उठाते हुए सायं सात बजे तक बिजली की सप्लाई नहीं छोड़ी गई। सात बजे बिजली आने के बाद भी सप्लाई का आने-जाने का खेल जारी रहा। वीरवार को शहर के हजारों लोगों को लगभग 40 डिग्री सेल्सियस तापमान में पंखे का भी सहारा नहीं मिल पाया। विद्युत बोर्ड की इस करतूत से शहर के लोगों में खासा रोष देखा गया। बताया जा रहा है कि शनिवार को फिर से बोर्ड की ओर से बिजली बंद रखी जानी है, जिससे लोगों में चिंता होने लगी है।